CELEX: 52020PC0431
Language: hu
Date: 2020-08-25
Title: Javaslat A TANÁCS RENDELETE az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló, 2019. december 16-i (EU) 2019/2236 rendelet módosításáról

EURÓPAI BIZOTTSÁG
            Brüsszel, 2020.8.25.
            COM(2020) 431 final
            2020/0203(NLE)
            Javaslat
            A TANÁCS RENDELETE
            az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló, 2019. december 16-i (EU) 2019/2236 rendelet módosításáról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló (EU) 2019/2236 tanácsi rendeletet
                  1
                módosítani kell annak érdekében, hogy figyelembe lehessen venni a halászati erőkifejtés tekintetében a Spanyolországra vonatkozó referenciaértékben végrehajtott korrekciókat. 
            
            
               •Összhang a szabályozási terület jelenlegi rendelkezéseivel
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával. 
            
            
               •Összhang az Unió egyéb politikáival
            
            
               A javasolt intézkedések összhangban állnak más uniós szakpolitikákkal és különösen a környezetvédelmi politikákkal. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése. 
            
            
               Az Európai Uniónak a vízi élővilág fenntartható kiaknázására vonatkozó kötelezettségei az 1380/2013/EU európai parlamenti és tanácsi rendelet
                  2
                2. cikkében meghatározott kötelezettségekből fakadnak. 
            
            
               •Szubszidiaritás (nem kizárólagos hatáskör esetén) 
            
            
               A javaslat a Szerződés 3. cikke (1) bekezdésének d) pontjában említettek szerint az Unió kizárólagos hatáskörébe tartozik, Ezért a szubszidiaritás elve nem alkalmazható. 
            
            
               •Arányosság
            
            
               A javaslat megfelel az arányosság elvének a következő ok miatt: a közös halászati politika közös politika. A Szerződés 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan. 
            
            
               •A jogi aktus típusának megválasztása
            
            
               Javasolt eszköz: rendelet.  
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •A jelenleg hatályban lévő jogszabályok utólagos értékelése/célravezetőségi vizsgálata
            
            
               Tárgytalan. 
            
            
               •Konzultáció az érdekelt felekkel
            
            
               Tárgytalan.
            
            
               •Szakértői vélemények összegyűjtése és felhasználása
            
            
               Tárgytalan.
            
            
               •Hatásvizsgálat
            
            
               A halászati lehetőségekre vonatkozó rendelet hatályát a Szerződés 43. cikkének (3) bekezdése ismerteti. 
            
            
               •Célravezető szabályozás és egyszerűsítés
            
            
               Tárgytalan. 
            
            
               •Alapjogok
            
            
               Tárgytalan. 
            
            
               4.KÖLTSÉGVETÉSI VONZATOK
            
            
               A javaslatnak nem lesznek költségvetési hatásai. 
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan. 
            
            
               •Magyarázó dokumentumok (irányelvek esetén)
            
            
               Tárgytalan. 
            
            
               •A javaslat egyes rendelkezéseinek részletes magyarázata
            
         
         
            
               A javaslat értelmében az (EU) 2019/2236 tanácsi rendelet az alábbiak szerint módosul.
            
            
               A Földközi-tenger nyugati térségére vonatkozó többéves állománygazdálkodási terv
                  3
                a Spanyolországból, Franciaországból és Olaszországból kiinduló fenékvonóhálós halászatra vonatkozik, és 2019. június 27-én lépett hatályba. A többéves állománygazdálkodási terv többek között a halászati erőkifejtés mértékének fokozatos csökkentésével járó erőkifejtési rendszert ír elő, amelyet a tagállamok által a többéves állománygazdálkodási tervben meghatározott kritériumoknak megfelelően rögzített referenciaérték alapján számítanak ki. A többéves állománygazdálkodási tervben 2020-ra – a végrehajtás első évére – előírt erőkifejtés-csökkentést az (EU) 2019/2236 tanácsi rendelet állapította meg. 
            
            
               Az erőkifejtés-csökkentést illetően Spanyolország 2020. május végén tájékoztatta a Bizottságot, hogy halászati erőkifejtési adatai hibásak, és ez kihat a halászati erőkifejtés csökkentéséhez alkalmazott referenciaértékre, nem annak értéke, hanem a spanyolországi halászati erőkifejtési csoportok közötti elosztása szintjén. A referenciaérték becslésének folyamata során Spanyolország hibát állapított meg a halászati napoknak a part menti halászat és a mélytengeri halászat (azaz a többéves állománygazdálkodási terv egyik kulcsfontosságú célfaja, a vörös garnéla) közötti, egy napot meghaladó időtartamú utak esetében történő elkülönítésére vonatkozó technikai számításban. A számítás e módosítása nem érinti a Spanyolország számára az erőkifejtés tekintetében rendelkezésre álló halászati napok teljes számát, és az összes hajóútnak és hajónak csak egy kis hányadát érinti. Ugyanakkor jelentős hatással van a két halászat közötti halászati napoknak Spanyolország és a spanyol hajók tekintetében történő elosztására. 
            
            
               Ez a módosítás nincs hatással a többéves állománygazdálkodási tervet végrehajtó többi tagállamra.
            
            
               Ezért annak érdekében, hogy elkerülhető legyen az eltérés a halászati erőkifejtésükről szóló spanyol jelentés és a fent említett tanácsi rendeletben 2020-ra elfogadott halászati erőkifejtés mennyisége között, az adatok helyesbítése érdekében a 2020. évi halászati lehetőségekről szóló rendeletet ennek megfelelően módosítani kell. 
            
            
               2020/0203 (NLE)
            
            
               Javaslat
            
            
               A TANÁCS RENDELETE
            
            
               az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló, 2019. december 16-i (EU) 2019/2236 rendelet módosításáról 
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2019/2236 tanácsi rendelet
                  4
                egyes földközi-tengeri, valamint fekete-tengeri halállományok és halállománycsoportok tekintetében meghatározza a 2020. évre alkalmazandó halászati lehetőségeket.
            
            
               (2)A tengerfenéken élő állományoknak a Földközi-tenger nyugati térségében folytatott halászatára vonatkozó többéves tervet az (EU) 2019/1022 európai parlamenti és tanácsi rendelet
                  5
                hozta létre. Az említett rendelet 4. cikkének (1) bekezdése értelmében a rendelet 1. cikkében felsorolt állományokra vonatkozó halászati lehetőségeket úgy kell meghatározni, hogy a halászati mortalitás mértéke fokozatosan, egyre növekvő jelleggel, lehetőség szerint 2020-ig, de legkésőbb 2025. január 1-jéig maximális fenntartható hozamot (MFH) eredményezzen. A halászati lehetőségeket legnagyobb megengedett halászati erőkifejtésben kell kifejezni, és az említett rendelet 7. cikkében megállapított halászati erőkifejtési rendszerrel összhangban kell meghatározni. A tagállamoknak az egyes halászati erőkifejtési csoportokra vagy földrajzi alterületekre vonatkozó referenciaértéket a 2015. január 1. és 2017. december 31. közötti halászati napok számában kifejezett átlagos halászati erőkifejtésként kellett volna kiszámítaniuk, kizárólag az említett időszakban aktív hajók figyelembevételével.  Ezért 2020 tekintetében a legnagyobb megengedett halászati erőkifejtést az említett rendelet 7. cikkének (4) bekezdésével összhangban kiszámított referenciaértékhez képes 10 %-kal csökkenteni kell. A tagállamok flottaszegmensenként és halászati napokban adták meg az erőkifejtés referenciaértékére vonatkozó adataikat.
            
            
               (3)Az erőkifejtés-csökkentésre szolgáló referenciaérték becslésének folyamata során Spanyolország hibát állapított meg a halászati napoknak a part menti halászat és a mélytengeri halászat (azaz az (EU) 2019/1022 rendelet egyik kulcsfontosságú célfaja, a vörös garnéla) közötti, egy napot meghaladó időtartamú utak esetében történő elkülönítésére vonatkozó technikai számításban. 
            
            
               (4)Következésképpen módosítani kell Spanyolország halászati napokban mért legnagyobb megengedett halászati erőkifejtésre vonatkozó referenciaértékének kiszámítását. A számítás e módosítása nem érinti Spanyolország tekintetében a halászati napok teljes számát, valamint a többéves állománygazdálkodási tervet végrehajtó többi tagállamra sincs hatással. A szóban forgó módosításra azonban szükség van azért, hogy elkerülhető legyen az eltérés a halászati erőkifejtésükről szóló spanyol jelentés és az (EU) 2019/2236 rendeletben meghatározott halászati erőkifejtés mennyisége között.
            
            
               (5)Az (EU) 2019/2236 rendeletet ezért ennek megfelelően módosítani kell.
            
            
               (6)A halászati tevékenységek folyamatossága és az uniós halászok megélhetésének biztosítása érdekében indokolt előírni, hogy e rendelet 2020. január 1-jétől legyen alkalmazandó. A sürgősségre tekintettel e rendeletnek a kihirdetését követően azonnal hatályba kell lépnie, 
                  
            
            
               ELFOGADTA EZT A RENDELETET:
            
         
         
            
               1. cikk 
                  Az (EU) 2019/2236 rendelet módosítása 
            
            
               Az (EU) 2019/2236 tanácsi rendelet I. mellékletében a „Halászati napokban kifejezett legnagyobb megengedett halászati erőkifejtésre” vonatkozó részben az a) táblázat helyébe a következő szöveg lép:
            
            
               „Alborán-tenger, Baleár-szigetek, Észak-Spanyolország és Oroszlán-öböl (GFCM 1, 2, 5, 6 és 7 jelű földrajzi alterületek)
            
            
                     
                        Állománycsoport
                     
                  
                  
                     
                        Teljes hajóhossz
                     
                  
                  
                     
                        Spanyolország
                     
                  
                  
                     
                        Franciaország
                     
                  
                  
                     
                        Olaszország
                     
                  
                  
                     
                        Halászati erőkifejtési csoport kódja
                     
                  
               
                     
                        Bajuszos vörösmárna (GFCM 1, 5, 6 és 7); Szürke tőkehal (GFCM 1, 5, 6 és 7); Piros ostorgarnéla (GFCM 1, 5 és 6); Norvég homár (GFCM 5 és 6).
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m és < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m és < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Vörös ostorgarnéla (GFCM 1, 5, 6 és 7).
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m és < 18 m
                     
                  
                  
                     
                        1139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m és < 24 m
                     
                  
                  
                     
                        11535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               ”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2020. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2019/2236 rendelete (2019. december 16.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról Lásd: 
                  https://eur-lex.europa.eu/legal-content/HU/TXT/PDF/?uri=CELEX:32019R2236&from=en
                   
               
               
                  
                     (2)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (3)
                  
                        Az Európai Parlament és a Tanács (EU) 2019/1022 rendelete (2019. június 20.) a tengerfenéken élő állományoknak a Földközi-tenger nyugati térségében folytatott halászatára vonatkozó többéves terv létrehozásáról és az 508/2014/EU rendelet módosításáról, lásd: 
                  http://data.europa.eu/eli/reg/2019/1022/oj
                  .
               
               
                  
                     (4)
                  
                        A Tanács (EU) 2019/2236 rendelete (2019. december 16.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról (HL L 336., 2019.12.30., 14. o.).
               
               
                  
                     (5)
                  
                        Az Európai Parlament és a Tanács (EU) 2019/1022 rendelete (2019. június 20.) a tengerfenéken élő állományoknak a Földközi-tenger nyugati térségében folytatott halászatára vonatkozó többéves terv létrehozásáról és az 508/2014/EU rendelet módosításáról (HL L 172, 2019.6.26., 1. o.).